На основу Програма мера подршке за спровођење пољопривредне политике и политике руралног развоја за подручје територије општине Аранђеловац за 2020.годину od 22.05.2020 br06-295/2020-01-2, општинско Веће општине Аранђеловац расписује

# К О Н К У Р С

ЗА МЕРЕ ПОДРШКЕ – ИНВЕСТИЦИЈЕ ЗА УНАПРЕЂЕЊЕ И РАЗВОЈ РУРАЛНЕ

ИНФРАСТРУКТУРЕ И УСЛУГА

Средства овог конкурса су намењена за изградњу, унапређење или проширење руралне инфраструктуре мањег обима, а од општег значаја на подручју територије општине Аранђеловац.

Средства предвиђена Конкурсом су намењена за сеоске месне заједнице општине Аранђеловац, које својим активностима побољшавају услове живота како пољопривредног тако и непољопривредног становништва.

Средства се одобравају у износу од 100% вредности инвестиције.

Месне заједнице које конкуришу морају да испуњавају следеће услове:

* Да имају донету Одлуку савета месне заједнице о улагању у инфраструктурне пројекте за мере које конкуришу.
* Да имају премер и предрачун радова.
* Да је инфраструктурни пројекат од општег интереса за локалну заједницу.

Месне заједнице које се јављају на конкурс потребно је да доставе одлуку савета месне заједнице о инфраструктурним радовима за које конкуришу.

Одлука мора да садржи:

* Врсту инвестиције
* Новчану вредност инвестиције
* Одлуку о избору најповољнијег понуђача за извршење инвестиције

Савет месне заједнице је дужан да по завршетку инфраструктурних радова достави извештај о извршеној инвестицији.

Захтев се преузима на писарници општинске управе Аранђеловац, Венац слободе бр.10 или у Одељењу за привреду и друштвене делатности, Венац слободе бр. 10,

Стара зграда општине, први спрат, лево крило, соба број 2.

Попуњен и потписан Захтев са потребном документацијом предаје се на писарници општине Аранђеловац у затвореној коверти на којој мора да пише, На предњој страни:

Општинска управа Аранђеловац, ул. Венац Слободе бр. 10

 Конкурс за меру подршке инвестиције за унапређење и развој руралне инфраструктуре и услуга

На задњој страни: Име, презиме и адреса подносиоца пријаве

Одлуке о додели мере подршке инвестиције за унапређење и развој руралне инфраструктуре и услуга доноси комисија за развој пољопривреде у 2020.години формирана од стране општинског Већа.

Неблаговремене, непотпуне и пријаве послате на други начин (нпр. факсом или е-mailom) или достављене на друге адресе, неће се разматрати.

Конкурс је отворен од 29.06.2020 .године и траје до31.07.2020 . године.

Конкурс се објављује на званичној интернет страници општине Аранђеловац www.arandjelovac.rs, огласној табли и локалним медијима.

Општинско Веће општине Аранђеловац